फेसबुक सोशल नेटवर्किंग साइट है जिसकी स्थापना 4 फरवरी 2004 को मार्क जकरबर्ग ने हार्वर्ड के छात्रों और अपने कमरे के साथियों के साथ मिलकर की थी। इसका मुख्यालय मेनलो पार्क, कैलिफोर्निया में है। फेसबुक सभी के लिए मुफ्त है जिसपर कोई भी अपनी प्रोफाइल बनाकर एक दूसरे से जुड़ सकता है। शुरुआत में इसका नाम 'दा फेसबुक' था लेकिन सन 2005 में इसका नाम केवल 'फेसबुक' कर दिया गया। सन 2006 तक फेसबुक पर केवल वहीं अपना अकाउंट बना सकता था जिसकी उम्र 13 साल से ज्यादा हो। शुरुआत में इसे केवल हार्वर्ड विश्वविद्यालय के छात्रों के लिए ही बनाया गया था।